Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 159

4. A tanár a diákok nyelvi szintjének megfelelő internetes információ-keresési feladatsort készít. A feladatsor kitöltése lehet csoportos verseny vagy egyéni feladat. Mintamodul Idegen nyelvi kommunikáció – angol nyelv (9. évfolyam) Önmagam bemutatása (Én és a világ) A modul célja: A diákok aktív kommunikáció közben bővítsék ismereteiket, és az új ismereteket használják is fel a kommunikációban. Legyenek képesek arra, hogy mind szóban, mind írásban egyszerű nyelvezettel és szókinccsel meg tudják osztani másokkal, mi jellemzi őket alapvetően, illetve értsék meg az erről szóló szóbeli és írásbeli megnyilvánulásokat, és tudjanak rákérdezni mások jellemzőire. Időkeret: 3 óra Módszertani ajánlás A csoportok a nyelvi szintet tekintve nagyjából azonos összetételűek legyenek (ne legyen sokkal erősebb és sokkal gyengébb csoport a többinél), és egy csoportban ne legyenek túl közeli barátok vagy az együttműködést gátló, egymást nem kedvelők. Figyelni kell arra, hogy a kommunikáció valóban angol nyelven történjék. Lépések, tevékenységek Kapcsolódások Munkaformák, módszerek Eszközök 1. A diákok csoportban (3-4 fő) kapnak egy listát, amelyen külső és belső tulajdonságok szerepelnek vegyesen. El kell dönteniük, melyik külső és melyik belső tulajdonság. Majd megkeresik a szavak között az ellentétpárokat. Osztályszinten ellenőrizzük a szavak csoportosítását. Kiemelt kompetenciák Fogalmak, gondolatok, érzések, tények és vélemények megértése, kifejezése és értelmezése szóban és írásban (hallott és olvasott szöveg értése, szövegalkotás). Kulcskompetenciák A hatékony, önálló tanulás: új ismeretek elsajátítása, feldolgozása és beépítése, másokkal való megosztása. Szociális és állampolgári kompetencia: együttműködés, tolerancia, önismeret. Csoportmunka Osztályszintű munka Szólista Kiemelt fejlesztési feladatok Énkép, önismeret A tanulás tanítása 2. A tanár ismerteti a feladatot: jellemzőket mond. Akikre igaz, a terem egyik felébe állnak, akikre nem, a másik felébe. (Esetleg engedhetjük, hogy akik tényleg közömbösek az adott dologgal kapcsolatban, azok középen maradjanak.) A jellemzők lehetnek egyszerű jelzők: I am lazy, de lehetnek tevékenységek is: I never get up before 8. Adjunk kis időt a diákoknak, hogy az egy oldalra kerültek pár szót válthassanak a mellettük állókkal a kérdésről, de figyeljünk rá, hogy ezt csak angolul tegyék. Néhány jellemző után adjunk lehetőséget a diákoknak, hogy ők is mondjanak állításokat. Műveltségi területek Életvitel és gyakorlati ismeretek Osztályszintű játék Lehetőleg toljuk félre a padokat/asztalokat. 3. A diákok visszaülnek az eredeti három-négy fős csoportba. Három állítást fogalmaznak meg magukról és a csoportjukról (amelyik mindegyikükre igaz, vagy egyikükre sem igaz). A három állítás közül egy legyen hamis, a másik kettő igaz. Lehetőleg olyan információt tartalmazzanak az állítások, amelyek nem nyilvánvalóak. (A tanár körbejár, és ha szükséges, segíts, korrigál.) A csoportok felolvassák egymás után az állításokat. A többi csoport tippel, hogy melyik a hamis. Csoportmunka Osztályszintű munka Papír, toll 4. A csoportok fiktív személyek nevében párkereső hirdetéseket írnak (csoportonként kb. hatot): ki kit keres (keresztnév, életkor, nem, külső és belső tulajdonságok, szabadidő, preferenciák). Minden csoporttag leírja a hirdetéseket. (A tanár körbejár, és ha szükséges, javít, korrigál.) Új csoportok alakulnak úgy, hogy minden új csoportban legyen mindegyik eredeti csoportból valaki. Az új csoportok felolvassák/megmutatják egymásnak a hirdetéseiket, és megnézik, találnak-e olyan embereket, akik összepasszolnának (ha nem is az összes, de több jellemző alapján). Csoportmunka (szakértői mozaik) Papír, toll 5. Az eredeti csoportba visszatérve az egyik diáktag egy élő hírességre gondol. A többiek kérdéseket tesznek fel az illető személyről, a kitaláló válaszol rájuk. A többiek kitalálják, kiről van szó. Ezután egy másik csoporttag gondol valakire. Fontos, hogy mindenkire sor kerüljön. (Ha bátortalanabb a csoport, kitehetjük a táblára több híresség képét, és a kitaláló csoporttag ezek közül választhat egyet, akire gondol és akivel kapcsolatban válaszol.) Csoportmunka Szükség esetén hírességek képei, gyurmaragasztó 6. A diákok párokat alkotnak (lehet az előbbi négyfős csoportok félbebontásával, vagy új, véletlenszerű párok alkotásával is). Másfél percig az egyik diák beszél önmagáról, a társa hallgatja, de nem kérdez. A következő másfél percben az eddig hallgató diák beszél. Páros munka Óra (a beszédidő méréséhez) Mintaprojekt Idegen nyelvi kommunikáció – angol nyelv (9. évfolyam) Újságkészítés (Szabadidő) A projekt célja: A diákok érdekes témával foglalkozó angol szöveget olvassanak, és nyerjék ki belőle a számukra lényeges információt. Alkossanak rövid és egyszerű angol nyelvű írott szöveget az általuk preferált témáról. Erősítsék a magabiztosságukat abban, hogy valamilyen szinten értik az idegen nyelvű szöveget, és maguk is ki tudják fejezni gondolataikat, véleményüket angol nyelven írásban. Időkeret: 6 óra Módszertani ajánlások Fontos, hogy minden diák valóban olyan rovatot/témát válasszon, amelyik érdekli őt, és ne azért kapcsolódjon egy adott csoport munkájához, mert a barátja azt választotta. Folyamatosan bátorítsuk a diákokat, hogy a cél nem az, hogy szóról szóra értsenek egy angol szöveget, hanem hogy értsék, miről szól az egész szöveg, és megtalálják a számukra érdekes információt. Az angol szöveg alkotásánál sem elvárás az, hogy az anyanyelven megfogalmazott gondolataikat szó szerint fordítsák angolra, hanem hogy egy adott témáról szöveget tudjanak alkotni a tudásuknak megfelelően. A feladatot online változatban is meg lehet valósítani. Lépések, tevékenységek Kapcsolódások Munkaformák, módszerek Eszközök 1. A tanár angol nyelvű újságokat, magazinokat visz az osztályba. A diákok csoportonként kiválasztanak egyet. Nézegetik azt, majd leírják, milyen részei vannak a választott folyóiratnak, és milyen témákkal foglalkozik. Csoportforgóval listát készítenek a lehetséges témákról, rovatokról, részekről. Csoportmunka Osztályszintű munka (csoportforgó) Angol nyelvű újságok, magazinok 2. Az újság nevének kiválasztása: a diákok először csoportban mondják el az ötleteiket. Ezután minden kiscsoport két nevet javasolhat. A neveket a táblára teszik (vagy írják). Minden diáknak 20 dollárja van, melyet úgy költ el az egyes nevekre, ahogy akar. Ha akarja, mind a 20 dollárt egy névhez teszi, ha akarja, különböző összeget szán különböző nevekre attól függően, hogy melyik mennyire tetszik neki. A diákok „szavaznak” a pénzükkel. Megszámoljuk és kihirdetjük az eredményt. Csoportmunka (ötletroham) Osztályszintű munka (Költs el egy húszast!) Papír, toll Játékpénz vagy zsetonok 3. A tanár megkéri a diákokat, hogy nézzék meg az 1. pontban készült listát, és válasszák ki, hogy melyik rovatban dolgoznának szívesen. Szükség lesz egy két-három fős „főszerkesztői” csoportra is, akik az összes cikket átnézik, kitalálják, milyen sorrendben következzenek a rovatok stb. A diákok csoportokat alakítanak preferenciájuk szerint. (Lehet párban és egyénileg is dolgozni. Ha egy-egy csoport túl nagy lenne, vállaljanak arányosan nagyobb feladatot – több cikket, több rejtvényt stb.). Csoportalakítás választás szerint Az 1. pontban készített lista 4. A rovatok munkatársai összeülnek, és ötletelnek. Ezután kiosztják a munkát. A kiválasztott ötletekről beszámolnak a „főszerkesztőknek”. Csoport- (páros vagy egyéni) munka Papír, toll 5. Szótár, internet, könyvek, számítógép stb. segítségével megírják a cikkeiket. A tanár segít, ha szükséges, de ne felejtsük el, hogy nem ő a főszerkesztő. A főszerkesztők elkészítik az Kiemelt kompetenciák Fogalmak, gondolatok, érzések, tények és vélemények megértése, kifejezése és értelmezése szóban és írásban (hallott és olvasott szöveg értése, szövegalkotás). Kulcskompetenciák Digitális kompetencia: információkeresés, -gyűjtés, -feldolgozás, kritikus alkalmazás, bemutatás. A hatékony, önálló tanulás: alapvető írás, olvasás, számolás, IST-eszközhasználat, -képességek, új ismeretek elsajátítása, feldolgozása és beépítése, másokkal való megosztása. Szociális és állampolgári kompetencia: hatékony kommunikáció, mások nézőpontjának megértése, együttműködés, konfliktuskezelés. Kezdeményezőképesség és vállalkozói kompetencia: tervezés, szervezés, irányítás, kreativitás Kiemelt fejlesztési feladatok Énkép, önismeret A tanulás tanítása Csoport- (páros vagy egyéni) munka Könyvek, számítógép, internet, szótár stb. impresszumot. (Ha valaki nem ismerné, nem használná, a tanár hívja fel a figyelmét a helyesírás-ellenőrző program használatára.) Felkészülés a felnőttlét szerepeire Műveltségi területek Informatika Ember és társadalom 6. Az elkészült cikkeket kinyomtatják. Elkészítik az újság lapjait. Lehet ollóval és ragasztóval, de ha van olyan diák a csoportban, aki ezt számítógépen meg tudja oldani, használjuk ki ezt a lehetőséget. Csoport- és osztályszintű munka Számítógép, nyomtató, olló, ragasztó, papír 7. Ha lehetséges, sokszorosítsuk az újságot, és kapjon belőle mindenki. Ha ez nem lehetséges, az eredeti egy példányt nagyobb méretben készítsük, és tegyük ki a falra, hogy mindenki számára elérhető és jól olvasható legyen. A csoportok maguk között értékelik a munkájukat szóban. „Megünneplik” a kész újságot: a főszerkesztők osztályszinten értékelik a munkát. A tanár is értékelhet. Csoport- és osztályszintű munka Fénymásoló/csomagolópapír, papír, gyurmaragasztó Értékelés Sokat segíthet, ha a tanári értékelés mellett lehetőséget adunk a folyamatos önértékelésre is. Minden témakör előtt a csoporttal közösen kitölthetünk egy önértékelő táblázatot, vagy megkérhetjük a diákokat, hogy egyénileg töltsék ki azt. Ez a táblázat a tanár által az adott témakörhöz és a csoportjellemzőkhöz igazított mondatokból állhat, pl. „Be tudok mutatkozni.”, „Meg tudom mondani, mit szeretek és mit nem.”, „Meg tudom kérdezni, hogy…”. A diákok csoportszinten/egyénileg tölthetik ki az oszlopokat a témakör elején és (esetleg más színnel) a témakör végén, így folyamatos visszajelzéshez juthatnak fejlődésükről. Mivel elsődleges célunk a diákok kommunikációs kompetenciáinak a fejlesztése, a tanári értékelésnek két lényeges szempontja van: (1) mennyire kommunikál a diák angol nyelven, és mennyire valósul meg a kommunikációs szándék; (2) mennyit fejlődött a diák önmagához képest. Ezért a minimumelvárás tulajdonképpen minden részképességet, készséget, ismeretet, attitűdöt érintően a kommunikáció létrejötte, a kommunikációs szándék megvalósulása. Ettől a szinttől felfelé tulajdonképpen egy nyitott skálán helyezkedik el a kommunikáció árnyaltsága, helyessége, összetettsége, folyamatossága stb. Fontos, hogy visszajelzést adjunk a diákoknak az önmagukhoz képest elért fejlődésről, hiszen egy-egy angol nyelvet tanuló csoportba többnyire különböző nyelvi háttérrel rendelkező diákok kerülnek. 1. Beszédkészség – kommunikációs érték Megfelelt Az adott helyzetnek többé-kevésbé megfelelően kommunikál. Kiválóan megfelelt Az adott helyzetnek megfelelő, változatos verbális és nonverbális elemeket alkalmaz. 2. Beszédkészség – szókincs Megfelelt Az adott helyzetnek megfelelő szókincset is alkalmaz, korlátozott szókinccsel érteti meg magát. Kiválóan megfelelt Az adott helyzetnek megfelelő alapszókincset aktívan alkalmazza. 3. Beszédkészség – nyelvhelyesség Megfelelt A szóbeli megnyilvánulások többé-kevésbé érthetők, félreértés esetén segítő kérdésre reagál, pontosít. Kiválóan megfelelt A szóbeli megnyilvánulások nyelvhelyességileg teljesen érthetők, kevés hibát tartalmaznak. 4. Beszédkészség – kiejtés Megfelelt A kimondott szavak felismerhetők, érthetők. Kiválóan megfelelt Az angol nyelv hangkészletének megfelelő számú hangot különböztet meg a beszédben, a szóhangsúlyok pontosak. 5. Beszédkészség – folyamatosság Megfelelt Kisebb-nagyobb szünetekkel kommunikál. Kiválóan megfelelt Folyamatosan és gördülékenyen kommunikál. 6. Beszédkészség – kommunikációs szándék Megfelelt Részt vesz a kommunikációs folyamatban. Kiválóan megfelelt A kommunikáció folyamatát igyekszik fenntartani (reagál, kérdez, kezdeményez stb.). 7. Íráskészség – kommunikációs érték Megfelelt Az alkotott írott szöveg nagyjából tükrözi a kommunikációs szándékot. Kiválóan megfelelt Az alkotott írott szöveg a kommunikációs szándéknak teljesen megfelelő, a mondatok logikus összefüggésben állnak egymással. 8. Íráskészség – szókincs Megfelelt A témának megfelelő szókincset is alkalmaz, korlátozott szókinccsel érteti meg magát. Kiválóan megfelelt A témának megfelelő változatos szókincset alkalmaz. 9. Íráskészség – nyelvhelyesség Megfelelt Az írott szöveg nyelvhelyessége nem gátolja a kommunikációs szándék megvalósulását. Kiválóan megfelelt Az írott szöveg nyelvhelyességileg teljesen érthető, kevés hibát tartalmaz. 10. Szövegértés – hallott szöveg értése Megfelelt Többé-kevésbé érti, miről szól a hallott szöveg, ki tud érteni belőle információkat. Kiválóan megfelelt Érti, összességében miről szól a hallott szöveg, és megtalálja benne a lényeges információkat. 11. Szövegértés – írott szöveg értése Megfelelt Többé-kevésbé érti, miről szól az írott szöveg, és meg tud találni benne információkat. Kiválóan megfelelt Érti, hogy összességében miről szól az írott szöveg, és megtalálja benne a lényeges információkat. 12. Motiváltság Megfelelt A feladatokban részt vesz. Kiválóan megfelelt A nyelvtanulás, az idegen nyelven való kommunikáció felé nyitott, az újdonságokat szívesen veszi, alkalmazza. 13. Együttműködés Megfelelt Nem utasítja el a társaival való együttműködést. Kiválóan megfelelt Igyekszik interakcióba lépni másokkal, együttműködő, segítő. MATEMATIKAI KOMPETENCIA Bevezetés A matematika tantárgy célja, hogy a Nat pedagógiai célkitűzéseinek megvalósításához a matematika tanításán keresztül járuljon hozzá elsősorban a matematikai kulcskompetencia fejlesztésével, de különböző mértékben az összes kompetencia fejlesztése során bizonyos részfeladatok megoldásával. Kiemelt jelentőségű a kreativitás és a döntéshozatali képesség fejlesztése. Az elsajátítandó matematikai ismereteket, fogalmakat, összefüggéseket és algoritmusokat úgy rendeztük el, hogy a tanulókban – az életkoruknak megfelelő – világos kép alakuljon ki a matematikának a társadalomban és az egyes emberek életében betöltött szerepéről. Ezért az egyes témaköröket a tanulókat érintő problémák felvetésével kezdjük, és az ezekre adható válaszok és válaszkísérletek megfogalmazásával zárjuk. Közben a tanulók elsajátítják azokat az új ismereteket, amelyeket számukra a Nat előír, és amelyek lehetővé teszik a problémák alaposabb vizsgálatát. A tanulók matematikai kompetenciáinak, az adott területen elért fejlődésének a megállapítására elsősorban a tanulók órai tevékenységének megfigyelése, illetve a páros és csoportmunkában készített munkáik elemzése kínál lehetőséget. Az értékelés – ha szükség van erre – kiegészíthető röpdolgozatok íratásával, házi feladatok kitűzésével és ellenőrzésével, osztály- és iskolai szintű matematikai versenyek szervezésével. A hagyományos témazáró dolgozatok megíratását az oktatásnak ezen a területén nem tartjuk indokoltnak. A tanulók heterogén előképzettsége miatt különösen fontos, hogy az egyes részterületeken mutatkozó esetleges hiányosságok (pl. számolás közönséges törtekkel) nem lehetnek akadályai annak, hogy a diákok a matematika más területeiről szemléletes képet szerezhessenek. Így például az egyenletmegoldás algoritmusait, a szöveges feladatok alapján formulák felírását, a valóság matematikai modellezésének ezt a formáját a számolásban kevéssé gyakorlott tanulók is megismerhetik jól megválasztott, könnyen kezelhető számpéldák révén. Az értékelés fejezetben a különböző részterületek párhuzamos fejlesztésének segítése érdekében a megismerendő fogalmak és algoritmusok viszonylag részletes, szintezett követelménylistáját tesszük közzé a többi részkompetencia fejlesztési feladatainak felsorolását követően.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes